उंदा गलाना ऐ जे ‘जय हो’ गी ठंडे दमाग ते मस्त मिजाज कन्नै बड़ा सोची समझियै चुनेआ गेआ ऐ। दक्षिण भारत दे मतदाताएं समें समें उप्पर इस गल्ल दा परिचय दित्ता ऐ जे ओह् फिल्में थमां मते प्रभावत होंदे न। एह् सिलसिला उत्थें नेईं रूका रदा ऐ। इस बारी चिरंजीवी दी प्रजा राज्यम पार्टी बी मेदां बन्ना रदी ऐ। इनें सारे स्थितियें गी दिक्खदे होई गलाया जाई सकदा ऐ जे स्लमडाग दा ‘जय हो’ गाना इस आम चुनांऽ च कांग्रेस लेई विजय दा रस्ता प्रशस्त करी सकदा ऐ।